stanford-oval/wikipedia huggingface dataset:
Oleg Tverdovski
Ura

Ennen lähtöään Pohjois-Amerikan NHL-liigaan Tverdovski pelasi Krylja Sovetov Moskovan riveissä. Mighty Ducks of Anaheim varasi hänet  vuonna 1994 ensimmäisellä kierroksella numerolla kaksi. Tverdovski pelasi NHL:ssä useassa joukkueessa, muun muassa Anaheimissa, Phoenix Coyotesissa, New Jersey Devilsissä ja Carolina Hurricanesissä, ja hän teki uransa 713 ottelussa 317 tehopistettä. Vuosina 2003–2005 ja 2007–2013 alkaen hän pelasi Venäjällä Avangard Omskin, Salavat Julajev Ufan ja Metallurg Magnitogorskin joukkueissa. Hän voitti NHL:n Stanley Cupin New Jerseyssä kaudella 2002–2003 ja Carolinassa kaudella 2005–2006, Venäjän superliigan mestaruuden Omskissa kaudella 2003–2004 ja Ufassa kaudella 2007–2008 sekä KHL:n Gagarin Cupin Ufassa kaudella 2010–2011.
Tverdovski pelasi useasti Venäjän maajoukkueessa ja saavutti maailmanmestaruuden vuoden 2009 kisoissa. Hänellä on myös olympiapronssi vuodelta 2002.
Aiheesta muualla

Oleg Tverdovski KHL:n sivustolla (englanniksi)
Oleg Tverdovski The Internet Hockey Databasessa (englanniksi)
Oleg Tverdovski Legends of Hockey -sivustolla (englanniksi)
Organohalogeenit

Organohalogeeni on halogeeniatomin sisältävä orgaaninen yhdiste, jossa ainakin yksi halogeeni eli fluori (F), kloori (Cl), bromi (Br) tai jodi (I) on sitoutunut hiileen.
Organohalogeenit on jaettu alkyyli-, vinyyli-, aryyli- ja asyylihalideihin. Alkyylihalidissa kaikki neljä hiilen ja halogeenin sidosta ovat yksinkertaisia, mutta vinyylihalidissa kaksoissidoksia. Aryylihalidissa halogeeni on sitoutunut aromaattisen renkaan hiileen ja asyylihalidissa (kutsutaan myös happohalidiksi) halogeenin sitoutunut hiili on kaksoissidoksella kiinnittynyt happeen.
Organohalogeeneihin kuuluvat muun muassa alkyyli- ja aryylikloridit
Organohalogeeniyhdisteisiin kuuluvat dioksiinien (polyklooratut dibentso-p-dioksiinit ja ‑furaanit) ja polykloorrattujen bifenyylien (PCB) lisäksi myös klooratut pestisidit ja bromatut palonestoaineet.
Ihmisravinnoksi käytettävän kalan ja kalatuotteiden organoklooriyhdisteiden pitoisuuksia koskeva EU:n asettama nykyinen raja-arvo on 8 pg grammassa ja se käsittää dioksiinit ja niiden kaltaiset PCB-yhdisteet. Suomella ja Ruotsilla oli poikkeuslupa vuoden 2011 loppuun asti talousalueellaan pitää kaupan kalaa, joka ylittää tämän raja-arvon.
Aiheesta muualla

Wikimedia Commonsissa on kuvia tai muita tiedostoja aiheesta .
Amazing Organohalogens (Arkistoitu – Internet Archive) Pdf
Otto Reinhold Grönholm

Otto Reinhold Grönholm (4. heinäkuuta 1822 Vanaja – 8. joulukuuta 1890 Helsinki) oli suomalainen kauppias ja valtiopäivämies.
Grönholmin vanhemmat olivat lukkari Johan Grönholm ja Sofia Juhanantytär. Grönholm ryhtyi kauppiaaksi Hämeenlinnassa 1840-luvulla, mutta keskittyi 1860-luvulta kaupungin kunnallisraatimiehen ja muihin kunnallisiin tehtäviin. Hän omisti kuitenkin myös maatilan Hauholla. Grönholm oli porvarissäädyssä Hämeenlinnan edustaja valtiopäivillä 1867. Hän menehtyi Helsingissä tehdyn korvaleikkauksen jälkiseurauksiin joulukuun alussa 1890.
Pablo Carreño Busta

| Pablo Carreño Busta |
| --- | --- |

Henkilötiedot
Syntynyt: 12. heinäkuuta 1991 (ikä 33)
Kansalaisuus:   Espanja
Tennispelaaja
Pituus:  188 cm
Paino:  78 kg
Kätisyys:  oikea
Ammattilaisena:  2009–
Palkintorahat:  15 351 125 USD
Kaksinpeli
Paras sijoitus:  10. (11.9.2017)
Turnausvoittoja:  3
Voitot/tappiot:  268–214
Grand Slam -turnauksissa
Australian avoimet:  4. kierros (2018, 2019)
Ranskan avoimet:  puolivälierät (2017)
Wimbledon:  1. kierros (2014, 2015, 2016, 2018)
Yhdysvaltain avoimet:  välierät (2017)
Nelinpeli
Paras sijoitus:  16. (17.7.2017)
Turnausvoittoja:  3
Voitot/tappiot:  99–92
Grand Slam -turnauksissa
Australian avoimet:  välierät (2017)
Ranskan avoimet:  2. kierros (2015, 2016)
Wimbledon:  1. kierros (2015, 2016)
Yhdysvaltain avoimet:  loppuottelu (2016)
Aiheesta muualla
ITF
ATP
| Mitalit> Maa:   Espanja.Miesten tennis. Olympialaiset  | Mitalit> Maa:   Espanja.Miesten tennis. Olympialaiset  | Mitalit> Maa:   Espanja.Miesten tennis. Olympialaiset  | Maa:   Espanja> Miesten tennis. |
| --- | --- | --- | --- |
|  Pronssia | Tokio 2020 | Kaksinpeli |  |
Pablo Carreño Busta (s. 12. heinäkuuta 1991 Gijón) on espanjalainen ammattilaistennispelaaja. Hän aloitti ammattilaisuransa vuonna 2009. 188 senttimetriä pitkä Carreño Busta pelaa oikealla kädellä. Hänen valmentajanaan toimii Javier Duarte.
Carreño Bustan paras sijoitus ATP-maailmanlistalla on kaksinpelissä kymmenes sija syyskuussa 2017. Grand Slam -turnauksissa Carreño Busta on ollut parhaimmillaan Yhdysvaltain avoimissa välierissä vuonna 2017. Tokion olympialaisissa hän saavutti kaksinpelissä pronssia.
Nelinpelissä Carreño Bustan paras rankingsijoitus on 16:s sija heinäkuussa 2017. Nelinpelissä hän oli loppuottelussa Yhdysvaltain avoimissa 2016 yhdessä Guillermo García-Lópezin kanssa.
Aiheesta muualla

Pablo Carreño Busta ATP:n sivuilla (englanniksi)
Pablo Carreño Busta ITF:n sivuilla (englanniksi)
Painonnoston maailmanmestaruuskilpailut 2022

Vuoden 2022 painonnoston maailmanmestaruuskilpailut järjestettiin 5.–16. joulukuuta 2022 Bogotássa, Kolumbiassa. Sekä miehet että naiset kilpailivat kymmenessä painoluokassa. Kiina voitti eri painoluokkien yhteistuloskilpailuissa kuusi kultamitalia sekä Kolumbia ja Thaimaa kaksi. Yhteen mestaruuteen ylsi kymmenen eri maata.
Kilpailut myönnettiin alun perin Kiinan Chongqingille mutta keväällä 2022 ne siirrettiin Kolumbian järjestettäväksi Kiinan koronavirusepidemiatilanteen vuoksi.
Otto Pulkkinen

Otto Armas Antero Pulkkinen (s. 28. maaliskuuta 2001 Imatra) on suomalainen pituushyppääjä. Hän edustaa Imatran Urheilijoita ja häntä valmentavat Lauri Asikainen ja Matti Mononen.
Pulkkinen on voittanut sisäratojen SM-kilpailuissa kultaa 2022. Lisäksi hän on saanut pronssia 2024. Kalevan kisoissa hän on saavuttanut pronssia 2024. Aikuisten maaottelussa hän kilpaili ensimmäisen kerran 2022.
Pulkkinen hyppäsi ennätyksensä 772 cm Lappeenrannassa 17. heinäkuuta 2024. Hallissa hän on hypännyt parhaimmillaan 746 Jyväskylässä 6. helmikuuta 2022.
Parkanon metsämuseo

| Parkanon metsämuseo |
| --- | --- |
Tyyppi:  Erikoismuseo
Sijainti:  Rännärinmuseotie 112, Parkano
Perustettu:  1991
Ylläpitäjä:  Parkanon kaupunki
Kotisivut:  https://www.parkano.fi/parkanon-metsamuseo/
Koordinaatit:  62°04′48″N, 23°03′29″E
 fiParkanon metsämuseo 
    
Parkanon kaupungin ylläpitämä Parkanon metsämuseo esittelee metsätöiden historiaa 1860-luvun sahateollisuuden noususta aina 1960-luvun koneellistumiseen. Museoalueella on näyttelyhalli, savottakämppä, sauna, hevostalli, tukkiponttoo ja metsätyökoneita laajassa ulkoilmanäyttelyssä. Järven tuntumassa sijaitseva savottakämppä on tuotu museoalueelle Seitsemisen kalliolammelta ja se on alkuperäisessä kunnossa. Näyttelyhallissa on esillä runsaasti esineitä, jotka aikaisemmin olivat osa niin metsänomistajan, metsätyömiehen, savottajätkän kuin ostomiehenkin arkea. Parkanon metsämuseon tallista löytyy lisäksi luontonäyttely.
St. Johns

St. Johns voi viitata seuraaviin maantieteellisiin kohteisiin:
St. Johns, Alankomaiden Antillit
St. John’s, Antigua ja Barbuda
St. Johns, Arizona, Yhdysvallat
St. John’s, Newfoundland ja Labradorin provinssin pääkaupunki, Kanada
St. Johns, Portland, Oregon
St. Johns, Michigan, Yhdysvallat
St. Johns, Florida, Yhdysvallat on piirikunta Floridassa. St. Johnsin merkittäviä kaupunkeja on muun muassa St. Augustine
St John’s College, usean oppilaitoksen nimi.
Oranit

| Oranit |
| --- | --- |
 Näkymä Oranitiin.
 Oranit
 Koordinaatit: 32°7′45″N, 34°59′43″E 
Valtio:  Israel
Hallintoalue:  Juudea ja Samaria
Perustettu:  1985
Väkiluku (2018):  8 807
 
 www.oranit.org.il 
Infobox OKVirheellinen NIMI-arvo: 
Oranit (hepr. ‏אורנית‎, Oranit) on Israelin siirtokunta Palestiinan Länsirannalla Israelin vastaisen rajan tuntumassa. Sen asukasluku oli vuoden 2018 lopussa 8 807. Oranit sijaitsee Samarian kukkuloiden länsijuurella Petah Tikvasta koilliseen ja Kfar Sabasta kaakkoon.
Oranit ilmakuvassa.
Historia

Oranitin ensimmäiset siirtolaiset saapuivat vuonna 1985. Siirtokunta perustettiin yksityiseltä taholta, mutta valtion hyväksynnällä. Israelin siirtokuntia on usein väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen, koska se ei ole tehnyt sopimuksen mainitsemia karkotuksia tai siirtoja.
Oranit sai nimensä heprean mäntyä tarkoittavasta sanasta oren. Vuonna 1990 Oranit sai oman kunnallisvaltuustonsa.
Väestö

Oranitin asukasluku oli vuoden 2018 lopussa 8 807. Vuonna 2002 vastaava lukema oli 5 190.
PPTP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
PPTP (Point-to-Point Tunneling Protocol) on VPN-tunnelointiprotokolla, joka pohjautuu PPP-protokollaan. Se on alun perin tarkoitettu yrityksen ulkopuolella olevien Windows-työasemien kytkeytymiseen Windows-palvelimille julkisen verkon yli. PPTP-protokolla on PPP-protokollan laajennus joten se voi tunneloida muitakin protokollia kuin TCP/IPtä.
Standardointi

PPTP määritellään Microsoftin tekemässä RFC-dokumentissa RFC 2637, joka on informatiivisella statuksella (ei standardina).
Protokolla hyödyntää GRE-protokollaa pakettien tunneloimiseen ja välittämiseen. Osaksi GRE-protokollan ongelmista johtuen ei PPTP ole kovinkaan suosittu kiinteissä verkkojen yhdistämisissä, vaan sitä käytetään lähinnä liikkuvien etäpisteiden tunnelointiin.
Protokollan kehitys on pysähtynyt, kun L2TP-protokolla on pääosin korvannut sen ja kiinnostus on siirtynyt kohti IPsec- ja SSL-protokollilla toteutettuja salattuja VPN-tunneleita.
Aiheesta muualla

RFC 2637 Point-to-Point Tunneling Protocol (PPTP)
Oriharonjärvi

| Oriharonjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Kärkölä
Koordinaatit:  60°53′35″N, 25°08′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  Pällinkäistenoja 
Järvinumero:  35.834.1.001
Mittaustietoja
Pinnankorkeus:  85,6 m 
Rantaviiva:  5,043 km  
Pinta-ala:  46,721  ha 
 fiOriharonjärvi 
Oriharonjärvi  on Päijät-Hämeessä Kärkölässä Oriharon kylässä sijaitseva järvi.
Maantietoa

Järvi sijaitsee 5,5 kilometriä Kärkölän taajamasta länteen. Järven pitkä lounaisranta on paikoin jyrkkää, mutta vastaranta on matalaa metsämaata tai peltomaata. Sen pinta-ala on 47 hehtaaria ja se on 2,1 kilometriä pitkä ja 400 metriä leveä. Sen rantaviivan pituus on 5,0 kilometriä. Järven lähiympäristössä sijaitsee viisi maatilaa, leirikeskus ja sen rannoille on rakennettu lähes 50 vapaa-ajan asuntoa.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pällinkäistenojan valuma-alueeseen, johon järvi kuuluu. Järven vedenpinnan korkeus on 85,6 metriä mpy. Siihen laskee kaksi pelto-ojaa ja sen laskuoja Pällinkäistenoja lähtee järven kaakkoispäästä. Se yhtyy Teuronjokeen 2,3 kilometrin päässä. Laskuojan luusuassa on pato, jolla säännöstellään järven vedenkorkeutta.
Historiaa

Vuoden 1964 peruskartassa etelärannassa sijaitsi tanssilava. Leirikeskus ilmestyi rannalle vuoden 1979 peruskartan jälkeen.
Paavo Sarkkama

Paavo Sarkkama (29. marraskuuta 1901 – 2. syyskuuta 1987) oli suomalainen opettaja, säveltäjä ja sanoittaja. Hän toimi opettajana Oulussa vuosina 1927–1965 ja koulutyön ohessa sävelsi, sanoitti ja kirjoitti muun muassa suuren suosion saavuttaneen lastenlaulunäytelmän ”Pienet sydämet”, jossa lauloi ja näytteli toista sataa oululaisia koululaista. Näytelmä esitettiin Oulussa kymmeniä kertoja täysille saleille, ja kaksi matkaa tehtiin Helsinkiin, jossa näytelmää esitettiin Kansallisteatterissa. Näytelmä sai alkunsa pienimuotoisesta joulunäytelmästä ”Pohjolan taivas palaa”, jossa oli mukana toistakymmentä tyttöä ja kolme poikaa.
Yksi Paavo Sarkkaman tunnetuimmista ja rakastetuimmista [lähde? ] lauluista on joululaulu "Laulu joulupukille".
Aiheesta muualla

http://www.sarkkamasaatio.fi/3 (Arkistoitu – Internet Archive)
Paavo Salmensuu

Paavo Salmensuu 1960-luvulla.
Paavo Vilho Salmensuu (22. marraskuuta 1926 Joensuu – 15. tammikuuta 2021 Joensuu) oli Suomen ensimmäinen televisiometeorologi.
Salmensuu edusti viimeistä sotiin joutunutta ikäluokkaa; hän palveli jatkosodan loppuvaiheissa ilmatorjuntatykistössä Rukajärven suunnalla. Sodan päätyttyä hän opiskeli Helsingin yliopistossa matematiikkaa, fysiikkaa ja meteorologiaa. Valmistuttuaan hän siirtyi työskentelemään silloiselle Ilmatieteelliselle keskuslaitokselle, jossa hän toimi myös kirjastonhoitajana. Salmensuusta tuli yksi television alkuvaiheiden tunnetuimmista kasvoista, kun hän esiintyi vuosina 1958–1964 Sääruudussa. Hänen ”tavaramerkikseen” muodostui se, että hän osoitteli sääkarttoja piipunvarrella. Hän osallistui myös piipunpolton SM-kisoihin.
Vuonna 1967 Salmensuu siirtyi Ilmatieteen laitokselta Puolustusvoimien palvelukseen meteorologiksi, mistä toimesta hän jäi eläkkeelle vuonna 1989. Tänä aikana hän toimi opettajana Ilmasotakoulussa. Päätyönsä ohella hän oli myös ilmailuonnettomuuksien tutkijalautakunnan jäsen. Hänen harrastuksiinsa kuuluivat ilma-alusten pienoismallien rakentaminen ja vapaaehtoinen maanpuolustustyö.
Salmensuu on esiintynyt myös elokuvassa: hän näytteli vahtimestaria Ilmari Unhon ohjaamassa elokuvassa Rengasmatka eli peräkylän pikajuna (1952).
Aiheesta muualla

TV-säämies Paavo Salmensuu. Ylen Elävä arkisto.
Paavo Salmensuun muistokirjoitus Helsingin Sanomissa.
Suomen antikvariaattiyhdistys

Suomen antikvariaattiyhdistys Ry on antikvariaattialan edunvalvonta- ja yhteydenpitojärjestö ja sen lisäksi se edistää vanhan kirjallisuuden tuntemusta ja harrastusta. Yhdistys on perustettu 1941.
Yhdistys on vuodesta 1988 järjestänyt Antikvaariset kirjamessut, jotka nykyisin pidetään kirjamessujen yhteydessä. Yhdistykseen kuuluu n. 20 liikettä.
Yhdistyksen tunnuksen on suunnitellut Signe Hammarsten-Jansson.
Oranienburg

| Oranienburg |
| --- | --- |
 Oranienburgin linna
 vaakuna
 Oranienburg
 Koordinaatit: 52°45′N, 13°14′E 
Valtio:  Saksa
Osavaltio:  Brandenburg
Piirikunta:  Oberhavel
Pinta-ala:  
 – Kokonaispinta-ala:  162,37 km²
Korkeus:  34 m
Väkiluku:  41 621 (2 012)
 – Väestötiheys:  256 as./km²
 
 Piirikunnan verkkosivut  
Infobox OKVirheellinen NIMI-arvo: 
Oranienburg on kaupunki Saksassa, Brandenburgin osavaltiossa. Havel-joen rannoilla sijaitseva kaupunki kuuluu nykyään vain 35 kilometrin päässä olevan Berliinin suurkaupunkialueeseen. Asukkaita Oranienburgissa oli 41 621 vuonna 2012.
Oranienburgiin johtaa Berliinin S-Bahn-verkoston linja S1.
Historia

1100-luvulla perustettu Oranienburg mainitaan ensimmäisen kerran kirjallisuudessa vuonna 1216 alkuperäisellä nimellään Bötzow. Albert Brandenburgilaisen uskotaan määränneen linnan rakentamisen Havel-joen rannalle. Tämän linnan ympärille keskittyi kauppapaikka, josta kaupunki sai alkunsa.
Vuonna 1646 vaaliruhtinas Fredrik Wilhelm avioitui hollantilaisen prinsessan Louise Henriette Orania-Nassaulaisen kanssa. Louise Henriette ihastui Bötzowiin siinä määrin, että sai koko alueen lahjaksi mieheltään. Prinsessa määräsi kaupunkiin rakennettavaksi hollantilaistyylisen uuden linnan, jota kutsui sitten Oranienburgiksi - Orania on saksaksi Oranien. Vuonna 1653 Bötzowin nimi vaihtui myös Oranienburgiksi.
Vuonna 1933 kaupunkiin perustettiin ensimmäinen keskitysleiri. Oranienburgin keskitysleiriä piti alkuun SA-joukot, myöhemmin se siirtyi SS:n haltuun uudella nimellä Sachsenhausenin keskitysleiri. Toisen maailmansodan jälkeen puna-armeija käytti keskitysleiriä erikoisvankileirinään. Nykyään Sachsenhausenin keskitysleiri toimii kansallisena muistomerkkinä ja museona.
Kaupunginosat

Oranienburg muodostuu yhdeksästä kaupunginosasta:
Friedrichsthal
Germendorf
Lehnitz
Malz
Oranienburg
Sachsenhausen
Schmachtenhagen
Wensickendorf
Zehlendorf
Aiheesta muualla

Kuvia tai muita tiedostoja aiheesta Oranienburg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Oranienburg
Käännös suomeksi
Oowee – Oohla

| Oowee – Oohla Hurriganes |
| --- | --- | --- |

DVD-julkaisun tiedot
 Julkaistu: 2007
 Tyylilaji: rock and roll
 Kesto: 04.38.00
 Levy-yhtiö: Pan Vision
Hurriganesin muut julkaisut
|   | Oowee – Oohla 2007 | Rock’n’Roll All Night Long 1973–1988 2007 |
Oowee – Oohla on vuonna 2007 julkaistu Hurriganesin DVD.
Sisältö > On the road again

Remun turinoita nykypäivästä ja livepätkiä eri keikoilta
Haastattelussa basisti Mikko Löytty ja kitaristi -Nipa Niilola.
Livepätkissä mukana myös ex-kitaristi Jukka Orma.
Sisältö > Legacy

Hurriganesin perintö suomalaiselle rokille.
Taustavaikuttajien ja ex-kitaristien haastattelut:
Richard Stanley, Roadrunner- ja Crazy Days- levyjen tuottaja
Janne Louhivuori
Ile Kallio
Sisältö > Remun henkilökuva

Palos Verdes Oy:n tuottama henkilökuva vuodelta 2005.
Sisältö > Live

Live In Ahvenisto -88 (Remu,Cisse,Albert ) kesto noin 19 mins.
Hurriganes History tv-pätkät Ylen arkistosta:
Hurriganes 6.3.1975, Plyysiä ja hyvää musiikkia (TV1)
Oowee-Oohla / Roadrunner / It Ain't What You Do
Ensimmäinen tv-esiintyminen (playback) 1973.
My Sweet Lilly / Say Mama.
Aiheesta muualla

Oowee – Oohla discogs.com -sivustolla
Hurriganes
| --- | --- |
Studioalbumit:   Rock and Roll All Night Long  Roadrunner  Crazy Days  Hot Wheels  Tsugu Way  Hanger  Jailbird  10/80  Fortissimo  Rockin’  Seven Days, Seven Nights  Hurrygames  30th Anniversary  Electric Play 
Livealbumit:   Live at Metropol  Live in Stockholm 1977  Live in Hamina 
Kokoelmat:   Sixteen Golden Greats  Hurrigane By The Hurriganes  20 Golden Greats  1978–1984  Rockin’ Tonight – 18 All Time Hits  The Legacy  20 suosikkia – Get On  Double Trouble  25 Golden Greats  20 suosikkia – Muskogee  20 suosikkia – Let's Go Rocking Tonight  Scandia Years 1977–1984  Rock Rock Tonight  30 Golden Greats 
VHS/DVD:   Oowee – Oohla  Rock’n’Roll All Night Long 1973–1988 
Filmografia:   Kuumat kundit  Ganes
Nuggets

| Nuggets: Original Artyfacts from the First Psychedelic Era, 1965–1968 Eri esittäjiä |
| --- | --- | --- |

Kokoelmalevyn tiedot
 Julkaistu: 2. lokakuuta 1972
 Tuottaja(t): Lenny Kaye
 Tyylilaji: garage rock, acid rock, psykedeelinen rock, protopunk
 Kesto: 77.25
 Levy-yhtiö: Elektra Records
Eri Esittäjiä muut julkaisut
|   | Nuggets: Original Artyfacts from the First Psychedelic Era, 1965–1968 1972 | Nuggets II: Original Artyfacts from the British Empire and Beyond, 1964–1969 2001 |
Nuggets: Original Artyfacts From the First Psychedelic Era on tunnettu musiikkialbumi, jolle on koottu amerikkalaista psykedeelistä rockia vuosilta 1965–1968. Alkuperäisen kaksois-LP-levyn kokosivat Elektra-levy-yhtiön Jac Holzman ja rockkriitikko Lenny Kaye, josta tuli myöhemmin Patti Smithin luottokitaristi.
Kokoelmalla oli suuri vaikutus punk rockin synnyssä. Nuggets innosti 1970-luvun nuoria punkmuusikoita ja esitteli artisteja, joita nykyään kutsutaan protopunkiksi. Levyn tuottajana toiminut Lenny Kaye muistelee: ”Suuntasin Nuggets-albumin kohti amerikkalaisia yhtyeitä, jotka olivat Englannin invaasion vaikutuksen alaisina ja antoivat sille amerikkalaisen vivahteen. Tyylillisesti se on hyvin monipuolinen, ja juuri se tekee siitä loistavan. Silloin ei ollut mitään selkeää määritelmää. Kutsuin sitä punk rockiksi tietämättä, että oikea punk rock oli tulossa kolmen tai neljän vuoden päästä.”
Elektra julkaisi levyn alun perin 1972, ja Sire Records otti siitä uuden painoksen uusilla kansilla 1976. Alkuperäinen Nuggets-kokoelma innoitti levy-yhtiö Rhinon julkaisemaan Nuggets-kokoelmien sarjan 1980-luvulla. Kokoelman innoittamina syntyivät myös sadat muut psykedeeliseen ja garage rockiin keskittyneet kokoelmat, kuten Pebbles- ja Rubbles-sarjat.
Vuonna 2001 Rhino julkaisi Nuggetsista laajennetun neljän cd:n boksin, jolla huomioitiin useita alkuperäiseltä kokoelmalta pois jääneitä yhtyeitä. Tämän jatkoksi ilmestyi kansainvälistä 1960-luvun garage rockia koonnut Nuggets, Vol. 2: Original Artyfacts From the British Empire & Beyond.
Kolmas neljän cd:n boksi Children of Nuggets: Original Artyfacts From The Second Psychedelic Era, 1976-1995 kokoaa ensimmäisen garage-revivalin huomattavimpia yhtyeitä vuosilta 1976–1995.
Vuonna 2006 Rhino julkaisi uudestaan alkuperäisen vinyylialbumin sekä pahvikansilla varustetun cd:n.
Alkuperäinen tupla-albumi ja Rhino-boksin ensimmäinen cd

The Electric Prunes: "I Had Too Much to Dream (Last Night)" (Annette Tucker, Nancie Mantz) – 3:02
The Standells: "Dirty Water" (Ed Cobb) – 2:50
The Strangeloves: "Night Time" (Bob Feldman, Jerry Goldstein, Richard Gottehrer)– 2:35
The Knickerbockers: "Lies" (Beau Charles, Buddy Randell) – 2:46
The Vagrants: "Respect" (Otis Redding) – 2:17
Mouse: "A Public Execution" (Knox Henderson, Ronnie Weiss) – 3:02
The Blues Project: "No Time Like the Right Time" (Al Kooper) – 2:49
Shadows of Knight: "Oh Yeah" (Ellas McDaniel) – 2:51
The Seeds: "Pushin' Too Hard" (Richard Marsh) – 2:39
The Barbarians: "Moulty" (Barbara Baer, Douglas Morris, Eliot Greenberg, Robert Schwartz) – 2:37
The Remains: "Don't Look Back" (William McCord) – 2:45
The Magicians: "An Invitation to Cry" (Alan Gordon, James Woods) – 2:59
The Castaways: "Liar, Liar" (Dennis Craswell, Jim Donna) – 1:56
The 13th Floor Elevators: "You're Gonna Miss Me" (Roky Erickson) – 2:31
Count Five: "Psychotic Reaction" (Craig Atkinson, John Byrne, John Michalski, Kenn Ellner, Roy Chaney) – 3:09
The Leaves: "Hey Joe" (Billy Roberts) – 2:53
Michael & the Messengers: "Romeo & Juliet" (Bob Hamilton, Fred Gorman) – 2:02
The Cryan Shames: "Sugar and Spice" (Fred Nightingale) – 2:33
The Amboy Dukes: "Baby Please Don't Go" (Big Joe Williams) – 5:41
Blues Magoos: "Tobacco Road" (John D. Loudermilk) – 4:44
The Chocolate Watchband: "Let's Talk About Girls" (Manny Freiser) – 2:45
The Mojo Men: "Sit Down, I Think I Love You" (Stephen Stills) – 2:25
The Third Rail: "Run, Run, Run" (Arthur Resnick, Joey Levine, Kris Resnick) – 1:57
Sagittarius": "My World Fell Down" (Geoff Stephens, John Shakespeare) – 3:52
The Nazz: "Open My Eyes" (Todd Rundgren) – 2:47
The Premiers: "Farmer John" (Dewey Terry, Don Harris) – 2:29
The Magic Mushrooms: "It's-a-Happening" (David Rice, Sonny Casella) – 2:47
Alkuperäinen tupla-albumi ja Rhino-boksin ensimmäinen cd > Rhino-boksin toinen cd

The Music Machine: "Talk Talk"
The Del-Vetts: "Last Time Around"
The Human Beinz: "Nobody but Me"
Kenny & the Kasuals: "Journey to Tyme"
The Sparkles: "No Friend of Mine"
The Turtles: "Outside Chance"
The Litter: "Action Woman"
The Elastik Band: "Spazz"
The Chocolate Watchband: "Sweet Young Thing"
Strawberry Alarm Clock: "Incense and Peppermints"
The Brogues: "I Ain't No Miracle Worker"
Love: "7 and 7 Is"
The Outsiders: "Time Won't Let Me"
The Squires: "Going All the Way"
The Shadows of Knight: "I'm Gonna Make You Mine"
Kim Fowley: "The Trip"
The Seeds: "Can't Seem to Make You Mine"
The Remains: "Why Do I Cry"
The Beau Brummels: "Laugh, Laugh"
The Nightcrawlers: "The Little Black Egg"
The Gants: "I Wonder"
The Five Americans: "I See the Light"
The Woolies: "Who Do You Love"
Swingin' Medallions: "Double Shot (Of My Baby's Love)"
The Merry-Go-Round: "Live"
Paul Revere & the Raiders: "Steppin' Out"
Captain Beefheart & His Magic Band: "Diddy Wah Diddy"
The Sonics: "Strychnine"
Syndicate of Sound: "Little Girl"
Blues Magoos: "(We Ain't Got) Nothin' Yet"
Max Frost & the Troopers: "Shape of Things to Come"